stanford-oval/wikipedia huggingface dataset:
תשלומי הרשות הפלסטינית למחבלים ולמשפחותיהם
מדיניות ישראל

לפי ההסכמים בין מדינת ישראל לרשות הפלסטינית, ישראל גובה עבור הרשות מיסים. ביולי 2018 אישרה הכנסת את חוק להקפאת כספים ששילמה הרשות הפלסטינית בזיקה לטרור מהכספים המועברים אליה מממשלת ישראל, התשע"ח–2018, המאפשר לקזז מהכספים שישראל מעבירה לרשות הפלסטינית את הכספים שהיא משלמת לאסירים ביטחוניים. מטרת החוק מוצגת בסעיף הראשון שלו: "חוק זה מטרתו להביא להפחתת פעילות טרור ולבטל את התמריץ הכלכלי לפעילות טרור, באמצעות קביעת הוראות לעניין הקפאה של כספים ששילמה הרשות הפלסטינית בזיקה לטרור, מתוך הכספים שמעבירה ממשלת ישראל לרשות הפלסטינית בהתאם להוראות חוקי היישום".
בהתאם לחוק זה החליט הקבינט המדיני-ביטחוני בפברואר 2019 לקזז כ-502 מיליון ש"ח מכספי המיסים של הרשות הפלסטינית. בתגובה הודיעה הרשות כי תמשיך להעביר את הכספים למחבלים ולמשפחותיהם, משום שהם נמצאים בראש סדר העדיפויות שלה.
בשלהי דצמבר 2019 חתם שר הביטחון נפתלי בנט על צו תפיסה לכספים בהיקף מצטבר של מאות אלפי שקלים הניתנים ל-8 מחבלים אזרחי ישראל המורשעים במעורבות ברצח יהודים במסגרת פיגועי טרור.
בפברואר 2023 נוסף לחוק האזרחות הישראלי סעיף המאפשר לשר הפנים לבקש מבית המשפט לבטל אזרחות למי שהורשע במעשה טרור והוא או מי מטעמו ובידיעתו קיבל מהרשות הפלסטינית, במישרין או בעקיפין, שכר או תגמול בעד הפרת האמונים למדינת ישראל. באופן דומה נוסף לחוק הכניסה לישראל סעיף המאפשר לשר הפנים לבקש מבית המשפט לבטל רישיון לישיבת קבע בישראל למי שהורשע במעשה טרור והוא או מי מטעמו ובידיעתו קיבל מהרשות הפלסטינית, במישרין או בעקיפין, שכר או תגמול בעד הפרת האמונים למדינת ישראל. בתום ריצוי מאסרו, מחבל שנשללו אזרחותו או תושבותו יגורש לשטחי הרשות הפלסטינית.
ביולי 2023 העבירה ישראל הצעה לרשות הפלסטינית לסיוע במניעת קריסתה של הרשות בתמורה להפסקת תשלומי המשכורות למחבלים ולמשפחותיהם, ולהפסקת הבנייה הבלתי חוקית בשטחי C. הרשות השיבה בשלילה להצעה.
תגובות בעולם > אוסטרליה

ביולי 2018, אוסטרליה עצרה את המימון של 10 מיליון דולר אוסטרלי (6.5 מיליון דולר) שנשלחו לרשות הפלסטינית דרך הבנק העולמי ובמקום זאת היא שולחת אותו לקרן של האו"ם לשטחים הפלסטיניים. הסיבה הרשמית הייתה אי הרצון שהרשות תשתמש בכספים כדי לסייע לפלסטינים שהורשעו בביצוע פיגועים.
תגובות בעולם > ישראל

ראש הממשלה נתניהו כינה את התשלומים "תמריץ לרצח". ממשלת ישראל, שתיארה את התשלומים כהאדרת הטרור, הגיבה לרצח הלל יפה אריאל ביוני 2016 באיומים לנכות את שווי תשלומי "שהידים" מהכנסות המיסים שהיא משלמת לרשות.
בנאום בפני מועצת הביטחון של האו"ם ב-24 ביוני 2017, שגריר ישראל דני דנון, יחד עם אורן אלמוג, אחד מקורבנות פיגוע ההתאבדות במסעדת מקסים, דרשו מהרשות להפסיק לתמרץ את הטרור באמצעות תשלום קצבאות למחבלים.
ביולי 2018 אישרה הכנסת את חוק להקפאת כספי טרור, לקיזוז סכום הכסף שהרשות נותנת למחבלים ובני משפחותיהם מהמיסים והתעריפים שישראל גובה עבור הרשות. ביולי 2021 קיזזה ישראל 597 מיליון שקל לשנת 2020 מכספי המיסים שישראל גובה מטעם הרשות. מימון הרשות עמד על 517.4 מיליון שקל בשנת 2019.
תגובות בעולם > גרמניה

גרמניה בודקת תשלום סיוע חוץ לרשות לאור השימוש בכספים אלה לתמריץ טרור.
תגובות בעולם > הולנד

בנובמבר 2019 קיצצה הולנד את 1.5 מיליון הדולר לשנה ששילמה ישירות לרשות הפלסטינית על תשלומים שהיא מבצעת למשפחות של חמושים שנהרגו, נפצעו או נכלאו על ידי ישראל.
תגובות בעולם > ארצות הברית

מדיניות פלסטינית זו עוררה כעס רב בקרב גורמי ממשל וחברי קונגרס בארצות הברית.
בעקבות רצח הלל יפה אריאל, אזרחית ארצות הברית, איימה ארצות הברית לנכות את הסכומים ששולמו למחבלים מהכספים שהיא מעניקה לרשות.
ב-23 במרץ 2018, נשיא ארצות הברית דונלד טראמפ חתם על חוק טיילור פורס (אנ'), שיקצץ כשליש מתשלומי סיוע החוץ של ארצות הברית לרשות הפלסטינית עד שהרשות הפלסטינית תפסיק לשלם קצבאות לטרוריסטים ולמשפחותיהם.
החוק והפסיקה בישראל

בפברואר 2019 דחה בית הדין האזורי לעבודה בירושלים את תביעתו של תושב מחנה הפליטים שועפאט לקבלת גמלת הבטחת הכנסה, בנימוק שהכנסתו כוללת תשלום קבוע מהרשות הפלסטינית בגין בנו המרצה עונש מאסר של 11 שנים בכלא הישראלי בגין ניסיון לרצח יהודים.
באפריל 2022 פסק בית המשפט העליון כי תשלום כספים על ידי הרשות הפלסטינית לאסירים ביטחוניים ולבני משפחותיהם, מהווה אשרור של פעולות הטרור שביצעו האסירים ומשכך, בהתאם לפקודת הנזיקין, הרשות הפלסטינית שותפה לעוולות שביצעו האסירים-המפגעים וחבה באחריות נזיקית כלפי הקורבנות. בית המשפט סייג זאת וקבע שהרשות הפלסטינית תהיה חייבת בתשלום פיצויי נזיקין אך לא פיצויים עונשיים. בנוסף קבע בית המשפט העליון שלא ניתן לקבל פיצויים גם מאוצר המדינה (מכוח חוק התגמולים לנפגעי פעולות איבה) וגם מהרשות הפלסטינית, ורק מי שיוותר על תגמולי המדינה יהיה זכאי לתבוע פיצויים מהרשות הפלסטינית. כך למעשה, פסק הדין מטיל אחריות הצהרתית על הרשות הפלסטינית אך ללא משמעות מעשית.
במרץ 2024 חוקק החוק לפיצוי קורבנות טרור, תשפ"ד-2024 אשר קובע כי ניתן לתבוע פיצויים עונשיים מגורם מממן טרור, בסך של 10 מיליון שקלים למשפחת נרצח ו-5 מיליון שקלים לנפגע טרור. בנוסף, חוקק תיקון לחוק התגמולים לנפגעי פעולות איבה, לפיו ניתן יהיה לתבוע פיצויים מהרשות הפלסטינית בסך של 75% מעל לתגמולי המדינה.
ראו גם

עידוד טרור על ידי הרשות הפלסטינית
תנאי הכליאה של אסירים ביטחוניים בישראל
שון ספירס

| --- | --- |

ספירס, יולי 2019
 לידה:  19 בפברואר 1981 (בן 44) סנט קטרינס, אונטריו, קנדה
 שם במה:  גאווין ספירס שון ספירס טיי דילינג'ר סטאן
 משקל:  101 ק"ג
 גובה:  1.91 מטר
 לאום:  קנדי
 קריירה מקצוענית:  2001–הווה (כ־24 שנים)
 מאמנים:  קודי דינר דרק ויילד אריק יאנג
 ליגות:  WWE
 מידע אישי
 בן או בת זוג:  קאסי מקינטוש (2019–?) 
 מספר צאצאים:  2 
 
רוני ויליאם ארניל (באנגלית: Ronnie William Arneill; נולד ב-19 בפברואר 1981) הידוע יותר בשם הבמה שלו, שון ספירס הוא מתאבק קנדי, המופיע בארגון ההיאבקות World Wrestling Entertainment‏ (WWE), בתוכנית NXT, שבה הוא מכהן כאלוף צפון אמריקה הנוכחי.
ארניל החל את הקריירה שלו בארגוני ההיאבקות העצמאיים תחת שם הבמה שון ספירס עד שבשנת 2006 הוא חתם על חוזה ב-WWE והופיע בעיקר בארגוני הפיתוח שלו, Ohio Valley Wrestling‏ (OVW) ו-Florida Championship Wrestling‏ (FCW), בנוסף לתקופה קצרה ברוסטר הראשי כחלק מהמותג ECW, שבו הופיע כגאווין ספירס. לאחר שפוטר מה-WWE בשנת 2009, הוא חזר לזירות הארגונים העצמאיים. לעומת זאת, הוא שב ל-WWE ארבע שנים מאוחר יותר ונשלח ל-NXT, שבו הופיע תחת שם הבמה טיי דילינג'ר. בשנת 2017, הוא קודם לרוסטר הראשי והופיע במותג סמאקדאון עד שפוטר פעם נוספת בשנת 2019.
במאי 2019, הוא הצטרף לארגון ההיאבקות החדש All Elite Wrestling
 (AEW) ואימץ בחזרה את שם הבמה שון ספירס.
ביוגרפיה

ארניל נולד ב-19 בפברואר 1981 בסנט קטרינס, אונטריו, קנדה. הוא שיחק הוקי קרח למעלה מעשור עד שהחליט לוותר על הענף ולהפוך למתאבק. במהלך ילדותו, הוא היה מעריץ של המתאבקים ריק רוד, ריק מרטל ומר פרפקט.
קריירת היאבקות מקצועית > All Elite Wrestling‏ (2019–היום)

ארניל, עתה תחת שם הבמה שון ספירס, ערך את הופעת הבכורה שלו בארגון ההיאבקות All Elite Wrestling‏ (AEW) באירוע השלם וצפה הראשון של הארגון, Double or Nothing, שנערך ב-25 במאי 2019, כמשתתף בקרב הקזינו באטל רויאל. בקרב זה, הוא לא ניצח, כשמי שעשה זאת היה אדם פייג'. הוא הוחתם באופן רשמי ב-12 ביוני. באירוע Fyter Fest, שנערך בסוף החודש, דמותו של ספירס התבררה כרעה לאחר שהוא תקף את קודי בעזרת מכת כיסא בלתי מוגנת לראשו. בעקבות זאת, הוא החל לכנות את עצמו בכינוי "The Chairman of AEW" (שפירושו דו משמעי: האחד "יושב ראש", ואילו האחר "איש הכיסא"). לקראת הקרב המתוכנן בינו לבין קודי באירוע All Out, הוא הצטוות לשורות המנג'ר טולי בלנצ'רד, שהחל לשמש כמנהלו האישי. באירוע זה, שנערך ב-31 באוגוסט, ספירס הפסיד לקודי. לאחר מכן, הוא נקלע לפיוד עם ג'ואי ג'נלה, לאחר שהאחרון לא הביע כבוד כלפיו. באירוע Full Gear, שנערך ב-9 בנובמבר, ספירס גבר על ג'נלה. באירוע Double or Nothing, שנערך ב-23 במאי 2020, הוא נוצח על ידי דאסטין רודס. ב-3 ביוני בפרק של התוכנית השבועית Dynamite, בלנצ'רד חזר וגער בספירס על כך שבייש את עצמו בקרב בינו לבין רודס. בתגובה, בלנצ'רד הציג בפני ספירס כפפה שחורה, הדומה בעיצובה לכפפה שאותה לבשו בלאקג'ק מאליגן וטד דיביאסי, ולתוכה היה אפשר להסליק בקלות חתיכת מתכת. ספירס התאבק לראשונה עם כפפה זו ב-16 ביוני בפרק של התוכנית Dark, שם הוא הכניע לניצחון את לי ג'ונסון לאחר שביצע עליו את מהלך השארפשוטר. לאורך אותה השנה, ספירס השיג ניצחונות רבים, רובם במסגרת התוכנית המשנית Dark, כשלאחר הקרבות הוא היה מכה את יריביו בעזרת חתיכת המתכת שהוחבאה בתוך הכפפה.
חיים אישיים

ארניל נישא למתאבקת קסנדרה מקינטוש, הידועה יותר בשם הבמה שלה, פייטון רויס, באוגוסט 2019. ביחד עם המתאבק מתיאס קלמנט, הידוע יותר בשם הבמה שלו, טיילר בריז, הם מנהלים בית ספר להיאבקות באפקוקה, פלורידה בשם Flatbacks Wrestling.
אליפויות והישגים

הישגים בארגון ההיאבקות American Combat Wrestling – ACW
אליפות במשקל כבד של ACW (פעם אחת)
מלך פלורידה (2010)
הישגים בארגון ההיאבקות Florida Championship Wrestling – FCW
אליפות פלורידה לזוגות של FCW (פעם אחת)  – עם ניק נמת'
הישגים בארגון ההיאבקות Florida Underground Wrestling – FUW
אליפות הזוגות של FUW (פעם אחת)  – עם קני קנדריק
הישגים בארגון ההיאבקות Ground Breaking Pro Wrestling – GBPW
אליפות GBPW (פעם אחת)
הישגים בארגון ההיאבקות Ohio Valley Wrestling – OVW
אליפות במשקל כבד של OVW (פעם אחת)
אליפות הטלוויזיה של OVW‏ (3 פעמים)
אליפות הזוגות הדרומית של OVW‏ (3 פעמים)  – עם קודי ראנלס (2) וקולט קבנה (1)
הישגים בארגון ההיאבקות Prairie Wrestling Alliance – PWA
אליפות חבר העמים של PWA (פעם אחת, נוכחי)
הישגים במגזין ההיאבקות Pro Wrestling Illustrated – PWI
PWI דירג אותו במקום ה-114 מתוך 500 המתאבקים הטובים ביותר לשנת 2017
הישגים בארגון ההיאבקות Pure Wrestling Association – PWA
אליפות ההיאבקות הטהורה של PWA (פעם אחת)
הישגים בארגון ההיאבקות Tri-City Wrestling – TCW
אליפות במשקל כבד של TCW (פעם אחת)
הישגים בארגון ההיאבקות World Wrestling Council – WWC
אליפות הזוגות של WWC (פעם אחת)  – עם איידול סטיבנס
הערות שוליים

↑  פייטון רויס מתחתנת
↑  טיילר בריז וכוכב ה-WWE לשעבר, טיי דילינג'ר, פותחים בית ספר להיאבקות
↑  טיילר בריז וטיי דילינג'ר הכריזו על הקמת בית ספר להיאבקות בראשותם
H&M

| --- | --- |


 נתונים כלליים
 סוג:  חברה ציבורית
 בורסה:  בורסת סטוקהולם 
 מייסדים:  ארלינג פרסון
 תקופת הפעילות:  1947, שוודיה שוודיה – הווה
 חברת אם:  Ramsbury Invest 
 חברות בנות:  H & M Hennes & Mauritz GBC  & Other Stories  H & M Hennes & Mauritz CZ  Fabric Scandinavien  Arket  Collection of Style 
 מיקום המטה:  סטוקהולם 
 משרד ראשי:  סטוקהולם, שוודיה
 ענפי תעשייה:  קמעונאות 
 מוצרים עיקריים:  ביגוד, הנעלה, אקססוריז, תכשיטים, תיקים
 הכנסות:  376.2 מיליארד  קרונות שוודיות (נכון לשנת 2014)
 רווח תפעולי:  15,493,000,000 קרונה שוודית (נכון ל־2018) 
 רווח:  249.7 מיליארד  קרונות שוודיות (נכון לשנת 2014)
 הון עצמי:  58,546,000,000 קרונה שוודית (נכון ל־30 בנובמבר 2018) 
 נשיא:  דניאל ארוור (אנ')
 יו"ר:  קרל-יוהן פרסון (אנ')
 מנכ"ל:  דניאל ארוור
 עובדים:  132,000 (נכון לשנת 2014)
  
 www.hm.com
 
Hennes & Mauritz AB, המוכרת בעיקר בראשי התיבות H&M (אייץ' אנד אם), היא רשת אופנה שוודית רב-לאומית, המוכרת בגדים לגברים, לנשים ולילדים. הרשת גם מציעה מגוון רחב של נעליים, תכשיטים, תיקים, אקססוריז למיניהם ומוצרי איפור וטיפוח. החברה ממוצבת כזולה. לחברה כ-3,500 חנויות ב-57 מדינות ברחבי אירופה, צפון אמריקה, המזרח התיכון, אפריקה ואסיה. החברה מעסיקה מעל ל-132,000 עובדים ברחבי העולם.
היסטוריה

החברה נוסדה בשנת 1947 בעיר וסטרוס שבשוודיה, על ידי ארלינג פרסון. באותה העת החברה מכרה רק בגדי נשים ונקראה "Hennes" (פירוש המילה בשוודית הוא "שלה"). בשנת 1968 רכש פרסון את המלאי של חנות ציוד ציד בסטוקהולם בשם "Mauritz Widforss". המלאי של החנות כלל גם בגדי גברים, ובשל כך החליט פרסון שתחת המותג יימכרו גם בגדי גברים, ושמה של החנות שונה ל-"Hennes & Mauritz", מאוחר יותר השם קוצר ל-"H&M". בנו של ארלינג, סטפן פרסון, הפך למנכ"ל החברה בשנת 1990 וליו"ר מועצת המנהלים של החברה בשנת 1998. כיום רוב הסחורה של הרשת מיוצרת באסיה ובאירופה.
היסטוריה > בישראל

זכיינית H&M בישראל היא חברת "מאצ' ריטייל בע"מ", חברה מקבוצת יוניון שבשליטת ג'ורג' חורש.
במרץ 2010 נפתחו שלוש החנויות הראשונות של הרשת בישראל, בתל אביב בירושלים ובחיפה, במרץ 2011 נפתחו עוד חנויות בנתניה, כפר סבא ופתח תקווה ובאוגוסט 2011 נפתחו עוד חנויות ברחובות ובהרצליה. שנה לאחר מכן, באוגוסט 2012, נפתחה חנות נוספת בקניון העיר בת ים. במאי 2013 נפתח סניף בבאר שבע ובאוגוסט של אותה שנה נפתח סניף חדרה בקניון "לב חדרה".
במרץ 2015 נפתח סניף אשדוד במרכז הקניות ביג FASHION אשדוד ובאוגוסט של אותה שנה נפתח סניף רמלה בקניון עזריאלי. במרץ 2017 נפתח סניף ראשון לציון בקניון עזריאלי ראשונים הממוקם על מחלף ראשונים במזרח העיר. באפריל 2019 נסגר סניף טבריה וביולי 2019 נפתח סניף אילת בקניון אייס מול. בסה"כ 22 סניפים בארץ.
זכיינית H&M חברת מאצ' ריטייל מייבאת לישראל גם מותגים הנוספים של H&M בהם H&M Home ו-COS.
מותג

המותג H&M מוצב במקום ה-21 בעולם, בין המותגים הגלובליים. שוויו מוערך בכ-15 מיליארד דולר Interbrand | Best Global Brands List | 2009, web.archive.org, ‏2010-08-13. במקום שמה המלא של החברה, Hennes & Mauritz, נעשה שימוש בראשי התיבות H&M מטעמי פשטות.
בנובמבר 2018 הודיע על סגירת מותג הבגדים השוודי צ'יפ מאנדיי.
הערות שוליים

↑  הודעה לעיתונות באתר החברה
↑  ‏מירב קריסטל, חנויות H&M הראשונות ייפתחו ב-11 וב-16 במרס, באתר ynet, 9 בפברואר 2010
↑  שירות כלכליסט, עשור לאחר הרכישה: H&M סוגרת את מותג צ'יפ מאנדיי, באתר כלכליסט, 27 בנובמבר 2018
| --- | --- |
בקרת זהויות :  BnF: cb155480594 (data)  ISNI: 0000 0001 2331 4684  LCCN: n2002109254  SELIBR: 117751  SUDOC: 16867727X  VIAF: 143528118   WorldCat (עם VIAF): 143528118
קבוצת מקסימה

שגיאות פרמטריות בתבנית:חברה מסחרית 
שימוש בפרמטרים מיושנים [ אנשי מפתח ]
| --- | --- |


סניף מקסימה XXX בעיר קובנה, ליטא
 נתונים כלליים
 סוג:  חברה פרטית
 תקופת הפעילות:  1992–הווה (כ־33 שנים)
 חברת אם:  Vilniaus Prekyba 
 חברות בנות:  UAB Maxima LT (מקסימה ליטא)  Maxima Latvija SIA (מקסימה לטביה)  Maxima Eesti OÜ (מקסימה אסטוניה)  Maxima Bulgaria EOOD (מקסימה בולגריה)  UAB Ermitažas (ארמיטז')  אלדיק (פולין)
 מיקום המטה:  ליטא וילנה, ליטא
 ענפי תעשייה:  שיווק קמעונאי, מרכולים
 מוצרים עיקריים:  מוצרי צריכה
 הכנסות:  5,154,000,000 אירו (נכון ל־2022) 
 רווח:  49,290,000 אירו (נכון ל־30 ביוני 2020) 
 הון עצמי:  1,660,337,000 אירו (נכון ל־2022) 
 מנכ"ל:  מנטס קונסיטיס
 אנשי מפתח:  ויטליג' רקובסקי (סמנכ"ל)   ג'ולנטטה ביווינטיי (מנכ"לית מקסימה ליטא)   ויקטורס טרויסינס (מנכ"ל מקסימה לטביה)   אדבינס ולקס (מנכ"ל מקסימה אסטוניה)   פיטר פטרוב פבלוב (מנכ"ל מקסימה בולגריה)   פוליבס סולייס (מנכ"ל ארמיטז')   אוולינה סרנינה (סמנכ"לית Vilniaus Prekyba)
 עובדים:  40,000 (נכון ל־2020) 
  
 maximagrupe.eu
 
קבוצת מקסימה (בליטאית: Maxima Grupė UAB) היא חברה ליטאית, המפעילה רשת מרכולים בליטא, לטביה, אסטוניה, פולין ובולגריה תחת המותג "Maxima" (מקסימה) ורשת שיווק קמעונאות בתחום שיפוץ ואחזקת הבית תחת המותג "Ermitažas" (ארמיטז'). נכון ל-2020, לחברה יש למעלה מ-1,200 חנויות הפזורות על גבי חמש המדינות וכ-40,000 עובדים. מטה החברה ממוקם בוילנה, ליטא.
היסטוריה

ב-1992, נפתחו שלושה סניפים של מקסימה ברחבי העיר וילנה ומאז נהפכה לאחת מרשתות המרכולים המצליחות ביותר במדינות הבלטיות.
ב-2001, סניפים של מקסימה נפתחו בריגה, לטביה. כיום, חברת מקסימה לטביה מחזיקה בכ-24% מנתח השוק של המרכולים. כמו כן, סניפים של החברה נפתחו גם בפרנו, אסטוניה. ב-2007, הסניף הראשון של מקסימה XX נפתח במדינה וב-2008, הסניף הראשון של מקסימה XXX נפתח.
בסוף 2011, קבוצת מקסימה רכשה את רשת המרכולים אלדיק הפולנית והחלה לפעול תחת המותג המקומי בפולין, עם 24 סניפים.
נכון למרץ 2020, לקבוצת מקסימה יש בסך הכל 1240 סניפים.
פורמט חנויות

סניפי מקסימה פועלים תחת מספר שמות: מקסימה X, מקסימה XX, מקסימה XXX, מקסימה XXXX (לשעבר הייפר מקסימה), ברבורה, סטוקרוטקה וארמיטז'. חלק מהשטח של סניפי XX ו-XXX מושכר לבעלי עסק אחרים, כך שהלקוחות יכולים לקבל שירותים נוספים והסניף מתפקד כקניון קטן.
מקסימה X‏ (Maxima X) – זהו הסניף הקטן ביותר של מקסימה, אשר לרוב נמצא בשכונות ואזורים פרוורים. בבולגריה, הסניפים פועלים תחת המותג "T-Market".
מקסימה XX‏ (Maxima XX) – סניף יותר גדול מקודמו, אשר קיים באזורים פרוורים של ערים גדולות. הסניף מכיל מבחר יותר גדול של מוצרים.
מקסימה XXX‏ (Maxima XXX) – סניף גדול של הרשת המכיל עד כ-50,000 סוגים של מוצרים שונים. הסניף מכיל מאפייה, מפעל להכנת מאפים וכן מטבחים, כך שרבים ממוצרי המזון מיוצרים במקום, בניגוד לרוב רשתות המרכולים בהם הסניף מקבל משלוחי מזון מחברות צד-שלישי בצורה סיטונאית. סניפי מקסימה XXX ממקומים במרכזי ערים.
מקסימה XXXX‏ (Maxima XXXX) – זהו הסניף הגדול ביותר שקיים. נכון ל-2020, ישנו רק סניף אחד מסוג זה אשר ממוקם בקניון אקרופוליס שבווילנה.
סטוקרוטקה (Stokrotka) – רשת מרכולים פולנית שנרכשה על ידי מקסימה ב-2017 תמורת 338 מיליון דולר אמריקני.
ארמטיז' (Ermitažas) – ארמיטז' הוא מותג של מקסימה אשר מתמקד בשיפוץ ואחזקת הבית. נכון ל-2017, קיימים שישה סניפים של המותג: בווילנה, קובנה, קלייפדה, שיאוליאי, יאנובה ואוקמרגה. ב-2011, המותג הניב רווחים של 176.5 מיליון ליטאס.
ברבורה (Barbora) – אתר אינטרנט לרכישה מקוונת של מוצרים.
סטטיסטיקות

|  | בולגריה | אסטוניה | לטביה | ליטא | פולין | סה"כ |
| --- | --- | --- | --- | --- | --- | --- |
| מספר סניפים | 73 | 81 | 162 | 245 | 570 | 1,135 |
| מספר עובדים | 1,542 | 3,946 | 7,427 | 14,658 | 9,642 | 37,215 |
| לקוחות ביום (באלפים) | 124 | 105 | 277 | 604 | 290 | 1,400 |
| הכנסות במיליוני אירו (ללא מע"מ) | 133 | 482 | 776 | 1,638 | 500 | 3,451 |
הערות שוליים

1 2  Who we are, באתר החברה (באנגלית)
↑  Baltic retailer Maxima signs deal to buy Poland's retail chain Stokrotka, באתר The Baltic Times, ‏‏24 בנובמבר 2017 (באנגלית)
↑  Lithuania's Maxima plans to buy Poland's Emperia for around $338 million, באתר Reuters, ‏‏24 בנובמבר 2017 (באנגלית)
↑  Augo „Maximos grupės“ apyvarta, באתר VersloSavaite, ‏‏2 בפברואר 2012 (בליטאית)
↑  „Maxima“ pelnas Latvijoje pernai išaugo 38 proc, באתר 15min.lt, ‏‏29 ביולי 2016 (בליטאית)
↑  Prie pat Kauno marių atidaryta nauja „Maxima“, באתר lrytas.lt, ‏‏30 באוגוסט 2016 (בליטאית)
דן סקאבינו

דניאל סקאבינו ג'וניור (באנגלית: Daniel Scavino Jr.; נולד ב-15 בינואר 1976) הוא יועץ פוליטי אמריקאי שכיהן בממשל הראשון של דונלד טראמפ כסגן ראש הסגל לתקשורת בבית הלבן בין השנים 2020 ל-2021, ושימש כמנהל המדיה החברתית שלו מ-2017 עד 2021. סקאבינו היה בעבר המנהל הכללי של מועדון הגולף הלאומי של טראמפ ווסטצ'סטר, ומנהל המדיה החברתית בקמפיין הנשיאותי של דונלד טראמפ 2016.
ראשית חייו

סקאבינו נולד בניו יורק והוא ממוצא איטלקי. הוא גדל ביורקטאון הייטס, ניו יורק במחוז ווסטצ'סטר. בשנת 1992, סקאבינו נבחר כקאדי למסיבת הגולף של טראמפ בקאנטרי קלאב בריאר הול (שנודע מאוחר יותר ל־Trump National Golf Club Westchester). הוא סיים תואר ראשון באמנויות באוניברסיטת ניו יורק ב-1998.
קריירה

סקאבינו עבד כמה שנים בקוקה-קולה במחלקת המכירות וכנציג תרופות ב־Galderma, לפני שהפך לעוזר מנהל ב-2004 ולאחר מכן מנכ"ל ב-2008 של Trump National Golf Club Westchester.
קריירה > מסע הבחירות של טראמפ לנשיאות

סקווינו היה מעורב בקמפיין הנשיאותי של דונלד טראמפ מאז החל ביוני 2015. בדצמבר 2015, הוא שיתף סרטון בטוויטר, וטען באופן כוזב שהוא מראה מוסלמים בגרמניה מתאספים למען דאעש. הסרטון הוקלט למעשה ב-2012, והציג מוסלמים שהפגינו נגד עצרת שנערכה על ידי קבוצת ימין קיצוני.
בפברואר 2016, טראמפ מינה את סקווינו למנהל המדיה החברתית של הקמפיין. במהלך סוף השבוע של 4 ביולי 2016, התעוררה מחלוקת כאשר חשבון הטוויטר של טראמפ פרסם תמונה שנבחרה על ידי סקאבינו של הילרי קלינטון עם טקסט בצורת מגן דוד שכינה אותה "המועמדת המושחתת ביותר אי פעם". הצוות של טראמפ הגן על השימוש בו באומרו שהכוכב הוא "תג שריף", לפני שבסופו של דבר מחק אותו ופרסם תמונה חדשה עם עיגול המחליף את הכוכב.
קריירה > ממשל טראמפ הראשון (2017-2021)

ב-22 בדצמבר 2016, סקווינו מונה למנהל המדיה החברתית בבית הלבן תחת הנשיא דונלד טראמפ.
באפריל 2017, עורך הדין לאתיקה, ריצ'רד פיינטר, האשים את סקאבינו בהפרת חוק האץ' משנת 1939 (אשר מונע מעובדי הרשות המבצעת לעסוק בפעילות בחירות) לאחר שסקאבינו, מחשבון הטוויטר האישי שלו, קרא להביס את חבר הקונגרס ג'סטין עמאש. משרד היועצים המיוחדים של ארצות הברית הודיע אז לסקאבינו שהציוץ שלו אכן הפר את חוק האץ' והזהיר אותו שהפרות עתידיות "עלולות לגרום לפעולה נוספת".
ב-18 ביוני 2019, USA Today פרסמה מאמר שקבע שסקאבינו היה הכותב של כמה מהציוצים של טראמפ, ככל הנראה אלו שנשלחו בין 10 בבוקר ל-6 בערב וכאלה ללא שגיאות כתיב. סקאבינו טען ש"רק טראמפ מצייץ מהחשבון שלו".
סקאבינו היה העוזר בעל תפקידו הארוך ביותר בממשל טראמפ. הוא נשאר כמנהל המדיה החברתית עד תום כהונתו של טראמפ כנשיא.
בדצמבר 2020, לאחר שטראמפ הפסיד בבחירות, כשהוא עומד במסדרון ליד החדר הכחול של הבית הלבן, סקאבינואמר לג'נה אליס (משפטנית אמריקאית) שטראמפ יסרב לעזוב את תפקידו, כפי שאמרה אליס לתובעים בג'ורג'יה כמעט שלוש שנים מאוחר יותר כשהודתה באשמה בתביעה נגד סחיטה בבחירות בג'ורג'יה. אליס אמרה: "והוא אמר לי, אתה יודע, בסוג של נימה נרגשת, 'טוב, לא אכפת לנו, ואנחנו לא מתכוונים לעזוב'." "הבוס לא מתכוון ללכת. עזוב בכל מקרה, אנחנו פשוט הולכים להישאר בשלטון".
ב-24 בספטמבר 2021, הוועדה הנבחרת של בית ארצות הברית שחקרה את המתקפה על הקפיטול ב-6 בינואר 2021 זימנה את סקאבינו לתיעוד ולעדות. הוא יוצג על ידי עורך הדין סטנלי וודוורד. ב-6 באפריל 2022, בית הנבחרים הצביע נגד סקאבינו ופיטר נבארו על כך שסירבו להעיד בפני הוועדה. עם זאת, משרד המשפטים אמר שהוא לא יעמיד לדין את סקאבינו. בשנת 2023, שופט פדרלי אמר שסקאבינו חייב לציית לזימון חבר המושבעים הגדול מהחקירה של ג'ק סמית', ולאחר מכן שוחח סקאבינו עם חוקרים מהצוות של סמית'.
קריירה > ממשל טראמפ השני (2025-)

ב-13 בנובמבר 2024, הודיע טראמפ שסקאבינו יחזור לשירות בממשלו השני ויכהן כסגן ראש סגל הבית הלבן.
חיים אישיים

דניאל וג'ניפר סקאבינו נישאו בשנת 2000; יש להם שני ילדים. אשתו הגישה תביעת גירושין בינואר 2018.
אמברוזיוס פרובן

| --- | --- |

 לידה:  1537 בזל, שווייץ 
 פטירה:  31 באוקטובר 1602 (בגיל 65 בערך) בזל, שווייץ 
 מדינה:  שווייץ 
 
התלמוד המוצג במוזיאון היהודי של שווייץ מאגד חלקים משני הדפסי התלמוד הראשונים של דניאל בומברג ואמברוזיוס פרובן
אמברוזיוס פרובן (בלטינית: Ambrosius Frobenius;‏ 1537 – 1602) היה מדפיס ומו"ל בעיר בזל, הוא נודע בעיקר בזכות הדפסת מהדורה כמעט מלאה של התלמוד הבבלי במאה ה-16 (בשנים 1578–1580).
פרובן היה חלק ממשפחת מדפיסים מפורסמת, והמשיך מסורת זו כשהוא מנהל את בית הדפוס המשפחתי.
ביוגרפיה

אמברוזיוס נולד בשנת 1537 בבזל שבשווייץ למשפחת מדפיסים ידועה. אביו היה הירונימוס פרובן (1501–1565), וסבו היה יוהאן פרובן (1460–1527) שניהם היו מדפיסים. פרובן גדל והוכשר מגיל צעיר לעבודת הדפוס.
לאחר מות אביו בשנת 1565 קיבל אמברוזיוס את ניהול בית הדפוס המשפחתי בבזל. תחת הנהגתו המשיך בית הדפוס להיות מחשובי בתי הדפוס, והוציא לאור ספרים חשובים ומשפיעים בתחומים שונים ומצויים ביותר. בניהם הדפסת מהדורה כמעט מלאה של התלמוד בעברית בין השנים 1578 ל-1580.
פרובן פעל בתקופת הרנסאנס שהתאפיינה בהתעניינות מחודשת בחיבורים עתיקים ובלימוד שפות קלאסיות כולל עברית. בבית הדפוס שלו שלטה מגמה זו והוא הוציא לאור ספרים בשפות שונות ובנושאים מגוונים. השפעתו בתחום ההדפסה הייתה רבה, וניכרת עד היום.
אמברוזיוס פרובן נפטר בשנת 1602 בבזל.
הדפסת התלמוד

לאחר שריפת התלמוד ברומא בשנת 1553, עבר מרכז הדפוס העברי מאיטליה לבזל, שווייץ. באותה תקופה, החל המדפיס הנוצרי אמברוזיוס פרובן יחד עם המגיה היהודי ישראל בן דניאל ספרוני, להוציא לאור מהדורה חדשה של התלמוד הבבלי, בכפוף לתנאי הצנזורה הכנסייתית.
בשנת 1578 חתם על חוזה עם שמעון יוד מגמבס להדפסת 1,100 עותקים של התלמוד בתוך שלוש שנים, בהתבסס על מהדורת מרקו אנטוניו יושטיניאן מוונציה משנת 1547, עם התאמות בהתאם להחלטות ועידת טרנטו. הקיסר רודולף השני אסר תחילה את ההדפסה, אך לאחר עשר שנים התיר אותה.
הדפסת התלמוד בבזל החלה בשנת 1578 ונמשכה עד 1581. בשל הצנזורה, כל כרך הודפס בנפרד, ולא הושלמה הדפסת הסט כולו. ההדפסה התבססה על דפוס יושטיניאן, וכללה את פירושי רש"י ותוספות, פסקי תוספות ופירוש המשניות לרמב"ם. המהדורה כולה כללה 12 כרכים.
הדפסת התלמוד > חשיבות היסטורית

הדפסת התלמוד בבזל הייתה מהדורה ראשונה שיצאה לאור אחרי מהדורת ש"ס ונציה, שהיה המהדורה המלאה הראשונה של התלמוד הבבלי. הדפסה זו סייעה לשימור והפצת הספרות התלמודית בתקופה שבה התמודדו עם צנזורה ושריפות ספרים.
משפחתו

אמברוזיוס היה נשוי לסלומה רודין (1539–1610), ולזוג נולדו 12 ילדים, ביניהם:
ברנרד (1560–1588), נישא למריה מגדלנה יאקוב, אך נפטר ללא ילדים
הירונימוס (1563–1611), עבד בשירות הדוכס מווירטמברג ונשאר רווק
האנה (1565–1588), נישאה ליונתן מאייר (1557–1588)
מרגרטה (1565–1601), נישאה ליוהנס באוהוף
יוהאן יאקוב (1571–1610), אורג צמר נישא לורנה אייכמן
פרידריך – יצרן תכשיטים
| --- | --- |
בקרת זהויות :  NLI: 987007297589105171  PLWABN: 9810610062805606  BNE: XX4867834  GND: 119678314  ICCU: BVEV027160  ISNI: 0000 0001 0987 7798  LCCN: nr2006018244  NKC: ola2009522913  NSK: 000641292  RERO: 02-A003266345  SUDOC: 165678054  VIAF: 73816729   WorldCat (עם VIAF): 73816729 
התלמוד, מהדורת אמברוזיוס פרובין